



|  |  |
| --- | --- |
| **שם ביה"ס, רשות:** | **מקיף ה', אשדוד** |
| **שם המורה:** | **עדנה גורנדר** |
| **שם המדריכה:** | **נחמה ברבירו** |
| **שם הפעילות:** | **הישוב היהודי בא"י בזמן מלה"ע הראשונה** |



**הישוב היהודי בא"י בזמן WWI**

פגישה חשובה מאוד!

הנוכחים: נציגי היישוב היהודי בארץ ישראל

המקום: בית העם בתל אביב

הזמן: 20 לספטמבר 1914

נושא הדיון: נטילת חלק במלחמה, כן או לא?!

נוכחותכם חשובה מאוד.

# תהליך:

## הכנה

המורה מחלקת את הכיתה לשלוש קבוצות.

כל קבוצה מייצגת עמדה אחרת בדיון של נציגי היישוב:

* בעד התורכים
* בעד הבריטים
* הימנעות

## שלב א – חיפוש וארגון המידע

1. התלמידים יחפשו טיעונים (באופן אישי):
   1. בחומר הלימודי במחברת ובספר
   2. במקורות המידע
   3. בחיפוש חופשי באינטרנט
2. כקבוצה: צרו רשימה מאוחדת של הטיעונים (עדויות וסרטונים)
3. דרגו את הטיעונים מהמשכנע ביותר (= כבד משקל) למשכנע פחות.
4. לקראת הדיון במליאה - קיבעו את סדר הנואמים בהצגת הטיעונים.

## שלב ב – הדיון במליאה:

על פי סדר שיקבע בהגרלה:

נציג/ה מכל קבוצה יציגו את הטיעונים המשכנעים ביותר.

תינתן כדקה בין טיעון לטיעון לדיון בשינוי הדירוג (איזה טיעון להשתמש כתגובה לטיעונים הקודמים שנשמעו במליאה). וכך יישמעו עד 5 טיעונים בסך הכול לכל קבוצה.

## שלב ג - הצבעה במליאה:

כעת כולם יחד הם נציגי היישוב היהודי בארץ ישראל ללא קשר לעמדה שהצגתם עד כה.

כעת תערך הצבעה חשאית של כלל הכיתה (= ההנהלה הציונית) לקביעת העמדה שלנו לאנשי היישוב בארץ ישראל עם פרוץ המלחמה.

# סיכום

לאחר חשיפת תוצאות ההצבעה שלכם – נתייחס להחלטה של היישוב היהודי בזמן אמת במלחמת העולם הראשונה.

**בהצלחה בדרך למדינה עצמאית!**